74 THAISZ LAJOS 



B r b á s Vincze ama tudósok közé tartozott, akit a botanika tökéletesen 

 lekötött, kedvelt szakmáján kívül egyéb alig érdekelte őt. Ez volt az oka 

 annak, hogy embertársaival társadalmi úton nem igen érintkezett. Eme körül- 

 mény, továbbá az is, hogy több elismerésre vágyott, mint a mennyiben tövises 

 pályáján részesült, elkeseredetté, rideggé tette őt az érintkezésben és bizal- 

 matlanná szak- és embertársai iránt. 



A magába zárkózott tanár 1877 óta élt Csörghey Gizellával a leg- 

 boldogabb, de gyermektelen házasságban. 



Midőn a legnagyobb kegyelettel veszek magam is végső búcsút egykori 

 mesteremtől, minden jóstehetség nélkül is megjövendölhetem, hogy midőn 

 rpajd egykor a magyar florisztika történetét tovább írják, Borbás Vincze 

 működéséről (S i m o n k a i -éval egyetemben) mint külön korszakról fognak meg- 

 emlékezni, éppen úgy mint a K i t a i b e 1-éről, akinek nagyszerű fölfedező munká- 

 ját nemcsak folytatták, de azt lehet mondani, hogy be is fejezték. Az ezután 

 következő korszakot pedig azoknak a működése fogja követni, akik rendezni 

 fogiják azt az óriási anyagot, amit tudósaink Kitaibel-től kezdve napjainkig 

 hangya- szorgalommal összegyűjtöttek. Thaisz Lajos. 



Quint József: Pótló adatok a Római-fürdő Bacillaria- 



flórájához.* 



(6 eredeti rajzzal.) 



Az 1905. évi márczius hava óta — amikor egyetemi pályadolgozatomat, 

 mely a » Növénytani Közlemények« 1905. évi 4. füzetében megjelent, befejez- 

 tem — szakadatlanul folytattam vizsgálataimat és különösen tavaszi gyűjté- 

 seimből sikerült még több kovamoszatfajt meghatározni. Emez újabb fajokat, 

 valamint anyagom beszerzésének és feldolgozásának módját óhajtom most rövi- 

 den ismertetni. 



Említett dolgozatomban közölt vizsgálati eredményeimhez az anyagot 

 1904. évi november havában szereztem be. Azért gyűjtöttem csupa friss 

 anyagot, mert a meglévő régi különböző helyekről összekevert iszap tiszta- 

 ságában nem bíztam, de meg a gyűjtés idejét sem tudtam már. Mint első 

 dolgozatomban kimutattam, különböző alakok tenyésznek e kis területnek is 

 két különböző pontján. A kovamoszatok életföltételeiből és szaporodásából 

 pedig tudjuk, hogy ez algák az év különböző szakaiban különböző mennyi- 

 ségben és nagyságban jelennek meg. Eme körülmények kényszerítenek arra, 

 hogy a gyűjtés idejét és helyét pontosan közöljem. Tehát első dolgozatomhoz 

 az anyagot 1904 novemberében, jelen dolgozatomban közlendő eredményekhez 

 pedig 1905 márcziusában gyűjtöttem — az ismert Thum-féle fenékhálót, kaparót 

 és kanalat használtam — még pedig mindkét esetben a következő helyekről : 



* Előadta a szerző a növénytani szakosztálynak 1905. évi november 8-ikán 

 tartott ülésén. 



